Kostej

Kostej alebo Koščej alebo Kaščej (po , ) je v slovanskej mytológii záporná nadprirodzená bytosť v podobe škaredého starca, nebezpečného hlavne pre mladé ženy. Je známy aj ako Kostej Nesmrteľný (po rusky Коще́й Бессме́ртный). Jeho meno sa určite odvodzuje od slovanského slova „kosť“, asi pre jeho „kostnatý“ výzor, pôvodne mohlo ísť aj o príšeru v podobe kostry, ktorá sa neskôr mohla premeniť na škaredého starca.

Podľa legendy sa dá Kostej iba veľmi ťažko zabiť, no nie je to nemožné, lebo jeho duša je oddelená od tela a nachádza sa v ihle, ktorá je zapichnutá vo vajci. Vajce je vo vnútri kačice, ktorá žije vo vnútri zajaca. Zajac sa skrýva v dube v železnej truhlici a dub sa nachádza na mýtickom ostrove Bujan (Буян) v strede oceána. Ak je táto dômyselne skrytá ihla v bezpečí, Kostej sa nedá zabiť. No ak sa železná truhlica otvorí, zajac ihneď utečie. Ak ho zabijú, kačica uletí a ak ju zabijú a vajíčko ukradnú, bude mať jeho majiteľ Kosteja v moci. Ak sa to stane, Kostej začne slabnúť a ihneď stratí schopnosť používať čary. Ak sa ihla zlomí, Kostej zomrie.

Iné projekty 
 

Slovanská mytológia